
A pszichoanalízis kritikája Deleuze és Guattari vágyfelfogása alapján

A tanulmány a pszichológia gyakorlat filozófiai kritikájával foglalkozik. Ennek alapja Gilles Deleuze és Félix Guattari 1972-ben megjelent L’Anti-Oedipe című filozófiai műve, amely szakítva az addigi pszichológiai hagyománnyal a vágy fogalmát nem a hiánnyal azonosítja, hanem pozitív és teremtő jellegét hangsúlyozza. A dolgozat az ebből levezetett új tudattalan modellt veti össze Sigmund Freud gondolataival és az abból kibontakozó analitikus gyakorlattal. Deleuze és Guattari az intézményesült pszichológia bírálatát a kapitalista rendszer kritikájára futtatja ki, ezért a dolgozat utolsó fele ezt a kritikát és az analízis alternatívájaként bemutatott „skizoanaízis” módszerét ismerteti. A tanulmányban a pszichológia és a kapitalizmus kapcsolata végül rávilágít a kritikai hozzáállás politikai jelentőségére.



